polyglot-tagger/wikipedia-language-snippets-filtered huggingface dataset:
सामान्यतया यो रोगको निदान कम्प्युटर टोमोग्राफी मार्फत अल्ट्रासाउण्ड गरेर गरिन्छ वा चुम्बकीय अनुकम्पन इमेजिङ पनि प्रयोग गर्न सकिन्छ।
मनु बाज्राकीको गजल लेखनबाट प्रभावित भई गजल विधातर्फ आकर्षित भएका ‘परिश्रमी’को २०४४को मधुपर्कमा प्रकाशित ‘जिन्दगी त जिएकै छु’ नामक गजल नै प्रथम प्रकाशित गजल हो।
साहित्यका विविध विधामा पुर्‍याएको योगदान स्वरूप ‘परिश्रमी’ राष्ट्रिय शिक्षा पुरस्कार , रत्न पुरस्कार , काली गण्डकी साहित्य कला पुरस्कार , कृष्णजङ्ग डम्बरजङ्ग पुरस्कार , गजलश्री सम्मान , तन्नेरी प्रतिभा पुरस्कार लगायत विभिन्न पुरस्कारबाट पुरस्कृत, सम्मानित र अभिनन्दित भएका छन्।
नेपालीमा एम.ए. व्याकरणमा आचार्य र गजलमा विद्यावारिधी गरेका ‘परिश्रमी’ हाल भैरहवा बहुमुखी क्याम्पसमा अध्यापन पेसामा संलग्न रहेका छन्।
‘परिश्रमी’ मूलतः गजलकार व्यक्तित्वका रूपमा स्थापित छन् भने समालोचक एकाङ्कीकार, कवि, कथाकार, निबन्धकार र गीतकार व्यक्तित्वका रूपमा पनि परिचित छन्।
जागजाग कविता २०३१मा प्रकाशित गरी आफ्नो साहित्यिक यात्रा प्रारम्भ गरेका ‘परिश्रमी’ले हालसम्ममा एक दर्जन जति कृति प्रकाशन गरिसकेका छन्।
सिस्नुपानी नेपाल स्याङ्गजा साहित्य प्रतिष्ठान गजल सागर नेपाल सुदुर पश्चिामाञ्चल गजल मञ्च आदि जस्ता सङ्घ–संस्थामा आवद्ध रहेका ‘परिश्रमी’ले सगर, झरना, मुच्र्छना, नानी, रजस्थल, निसाप, युगदर्पण आदि पत्रिकाको सम्पादन पनि गरेका छन्।
प्रतिष्ठानको अध्यक्ष पदका लागि गायक पंगेनी, विष्णु खत्री र टिकाराम चपाईंको उम्मेदवारी परेको भए पनि दुवैलाई भारी मतको अन्तरले हराउँदै पंगेनी विजयी भएका हुन्।
पाल्पाको रामपुरको श्री दराई ठाँटी माविबाट वि. सं. २०५५ सालमा एसएलसी दिएपछि काठमाडौँ छिरेका पंगेनीले अहिलेसम्म सयौँ गीत गाएका छन्।
काठमाडौँ आएपछि पुकार दोहोरी साँझमा ६ वर्षसम्म काम गरेका पंगेनीले काम गर्दागदै पहिलो लोक दोहोरी एल्वम ‘तानसेन खस्यौली’ सार्वजनिक गरेका थिए।
बहुसंख्यक शोषित पीडित जनताहरूको पक्षमा बोल्न र लेख्न सदा तत्पर रहने विमल न्यायपूर्ण र सुन्दर भविष्य निर्माणमा लागि पर्ने अठोटका साथ कलम चलाउने गर्दथे ।
आफ्ना सशक्त युवा अभिव्यक्तिहरु कविता मार्फत प्रस्तुत गरेर श्रोता वर्गलाई चकित तुल्याउने विमलले आफू लगायत दौंतरी युवाहरूको साहित्य प्रतिको चाखलाई ख्याल गरी सोको प्रबद्र्धनका निमित्त उत्साहित युवा साथीहरु सँग मिलेर धरान १८ स्थित बुद्ध चौकमा वि.सं. २०४५ साल तिर बुद्ध वाचनालयको स्थापना गरे ।
सोही वाचानालय मार्फत विमल कै सम्पादनमा वि.सं. २०४६ साल मंसिर २५ गतेका दिन इँटा नामक हस्तलिखित भित्ते पत्रिकाको प्रकाशन समेत शुरु गरे ।
२०४७ साल माघ १५ गतेका दिन खाडी नामक हस्तलिखित भित्ते पत्रिकाको एक अङ्क पनि प्रकाशित भएको छ जो तत्कालीन खाडी युद्ध सम्बन्धमा रहेको छ ।
वि.सं २०२८ कार्तिक १९ गते पिता पूर्ण बहादुर गुरुङ्ग र माता आमा सरस्वती गुरुङ्गको कोखबाट विमल गुरुङ्गको हङकङको किङ्गस पार्क अस्पतालको पोलुममा जन्म भएको हो ।
बालापनका केही समयहरु र प्रारम्भिक शिक्षा हङ्कङ्ग मै गोर्खा आर्मी चिल्ड्रेन्स स्कूलबाट शिक्षा लिएका उनी वि.सं. २०३६ सालमा आमा बुबाका साथ धरान फर्किए पछि धरान ४ स्थित सेकेण्डरी बोर्डिङ्ग स्कूलमा भर्ना भई एस.एल.सी सम्मको अध्ययन पूरा गरे ।
सानै उमेरदेखि विमल अरु केटाकेटी भन्दा फरक स्वभावका भएका कारण खेल, मनोरन्जन तिर भन्दा अध्ययन, चिन्तन र लेखन तिर नै बढि झुकाउ थियो ।
विमलको मृत्युपछि उनकै स्मिृतिमा उनका आमा र बुबा पूर्णबहादुर गुरुङ्गले बुद्धचौक धरान १८ मा कवि विमल स्मृति पुस्तकालय स्थापना गर्नुभयो ।
उक्त पुस्तकालय स्थापना गर्दा २ करोडको आफ्नै लगानी गरी पुस्तकालयका साथै कार्यक्रमहरू सञ्चालनार्थ गुरुङ्ग दम्पत्तिले पुस्तकालयका लागि ५० लाखको अक्षयकोष पनि खडा गरिदिए ।
राजनीतिक चेत भएका सुन्दर कविता लेख्ने कवि गुरुङ्ग मनभरी सुर्य बोकेर सूर्यलाई जिताउन काठमाडौबाट धरानतिर लाग्दा जुकेपानी मा २४ बैशाख २०४८ मा बस दुर्घट्नामा परी उनको दुखद निधन भयो ।
शैली, प्रतीक, विम्ब आदि सबै दृष्टिले परिपक्व पुगेको वान्किी परेका कविता लेख्ने उनले सबै कविता छन्दको रमरम आभाष मिल्ने गद्य शैलीमा रचेका छन् लघु कविता, मुक्तक र हाइकुतिर उनको लेखनी रमाएको छ ।
अभिव्यक्ति प्रस्तुत गर्ने क्रममा विमल कवितातर्फ जीवनवादी र प्रगतिवादी देखिन्छन् भने गद्य रचना र लेखनतर्फ उनी हक्की र केही आक्रामक देखिन्छन् ।
वर्तमान बिहार राज्यमा पटना देखि ८८.५ किलोमीटर दक्षिण-पूर्व वा राजगीर देखि ११.५ किलोमीटर उत्तरमा एक गाउँ नजिकै अलेक्जेन्डर कनिङ्घमद्वारा खोजिएको यस महान बौद्ध विश्वविद्यालयको भग्नावशेष यसको प्राचीन वैभवको बढी भन्दा बढी खोज भएको छ ।
मनास्लु संरक्षण क्षेत्रमा कालो भालुको वासस्थान कुल क्षेत्रको १३.०३% तर खैरो भालुको वासस्थान कुल क्षेत्रको ५.३५% मात्र रहेको अध्धयनले देखाएको छ।
खैरो भालु प्रजातिलाई अन्तर्राष्ट्रिय प्रकृति संरक्षण सङ्घलद्वारा काम चासोमा वर्गीकृत गरिएपनि हिमाली खैरो भालु उपप्रजाति भने अत्यन्तै लोपन्मुख छ र यसको पनि जनसंख्या पनि घट्दै गएको छ।
ज्याँ ज्याक रुसोका विचारधाराले एकातिर क्रान्तिका लागि सहयोगी वातावरण तयार पार्न सक्रिय भूमिका निर्वाह गरेको पाइन्छ भने अर्कातिर स्वच्छन्दतावादी सर्जकहरूलाई बौद्धिक, सैद्धान्तिक र भावनात्मक रूपमा प्रभाव पारेको देखिन्छ ।
पहिलो पुस्ताका विलियम ब्लेक, विलियम वर्डस्वर्थ, कलरिज, समालोचक चार्ल्स ल्याम्ब उपन्यासकार जेन अस्टिन, वाल्टर स्कट आदि र दोस्रो पुस्ताका लर्ड वाइन, जर्ज गर्डन, सेली, जोन किट्स तथा गद्य लेखक विलियम ह्याज्लिट आदिको महत्त्वपूर्ण भूमिका रहेको छ ।
त्यसपछि प्रचीन फ्रान्सेली भाषामा शब्दको प्रयोग पल्पित, असम्भव, वीरतापूर्ण, प्रेमविषयक उपन्यास वा कलाका लागि गर्न थालिएको देखिन्छ ।
यस धाराको प्रतिनिधित्व बेलायतमा विलियम ब्लेक, वर्डस्वर्थ, कलरिज आदिले गरेको देखिन्छ भने अमेरिकामा राल्फ वाल्डो, इमरसन, एडगर एलेन पो आदिले गरेको पाइन्छ ।
काल्पनिकता : (यथार्थ जगत्बाट पलायन, काल्पनिक जगतको विचरण, सौन्दर्य प्रेम, प्रकृति प्रेम, प्रकृतिमा र्इश्वरीय सत्ताको अवलोकन आदि) ।
हिगेलका अनुसार साहित्य सिर्जनाको प्रक्रिया जडबाट चेतनतिरको यात्रा हो र चेतन वा बुद्धि अमूर्त, सार्वभौम, विशुद्ध र परम चैतन्यमय हुन्छ ।
अङ्ग्रेजी साहित्यका आधुनिक इतिहासकार एमिल लेगुर्इ तथा कजामिया - परम्परावादी कलाका विरुद्ध नवान्मेषकारी सौन्दर्य शास्त्रीय सिद्धान्त नै स्वच्छन्दतावाद हो ।
स्वच्छन्दतावाद , अन्य नाम: रोमान्टिक धारा, रोमान्टिकवाद, रोमान्टिक मान्यता, छायावाद) अठारौँ शताब्दीतिर विकसित कलात्मक, साहित्यिक, र बौद्धिक आन्दोलन मानिन्छ ।
राईनास नगरपालिका नेपालको साबिक पश्चिमाञ्चल विकास क्षेत्र अन्तर्गत गण्डकी अञ्चल र हाल गण्डकी प्रदेशमा पर्ने लमजुङ जिल्लामा अवस्थित एक नगरपालिका हो।
स्थानीय विकास मन्त्रालयले २०७२ आस्विन १ गते थप २६ वटा नयाँ नगरपालिका थप्दा लमजुङमा तार्कुघाट, धमिलीकुवा, चक्रतीर्थ, भलायखर्क, प्यार्जुङ र मोहोरियाकोट यी ६ गाउँ विकास समितिहरूलाई समेटेर राईनास नगरपालिका घोषणा गरिएको हो।
तार्कुघाट, धमिलीकुवा, चक्रतीर्थ, भलायखर्क, प्यार्जुङ र मोहोरियाकोट यी ६ गाउँ विकास समितिहरूलाई मिलाएर राईनास नगरपालिका बनाइएको हो।
यो रोग रोकथाम गर्ने उपायहरूमा संभावित संक्रमित जनावरहरूको साथमा काम गर्दा जीवाणुको सम्पर्कमा आउनबाट जोगिनको लागि सुरक्षात्मक सामग्री वा उपकरण प्रयोग गर्ने, त्यस्तो ठाउँमा काम गरेपछि हात धुने, र मानिसहरू बस्ने र काम गर्ने ठाउँमा दंशक जनावरहरू नियन्त्रण गर्ने पर्दछन्।
यात्रुहरू बीच यो संक्रमण फैलन नदिने प्रयास स्वरूप प्रयोग गरिने एन्टिबायोटिक डक्सिसाइक्लाईन ले कत्तिको लाभ पुर्‍याउँछ भन्ने कुरा स्पष्ट छैन।
यो प्राय: जनावरको पिसाबबाट फैलने गर्छ वा जनावरको पिसाबद्वारा दूषित माटो छालामा भएको घाउ, आँखा, मुख, वा नाकको सम्पर्कमा आउँदा सर्ने गर्छ।
लेप्टोस्पिरोसिस (जुन फिल्ड ज्वरो, मुसा समात्नेको पहेँलो, र प्रिटिबियल ज्वरो को नामले पनि परिचित छ) एक संक्रमण हो जुन लेप्टोस्पिरा नामक कर्कस्क्रु-आकारको जीवाणुको कारणले गर्दा हुन्छ।
लक्षणहरू नदेखिन पनि सक्छन् र देखिएमा टाउको दुख्ने, मांसपेशी दुख्ने, र ज्वरो आउनेजस्ता सामान्य लक्षणहरू देखि लिएर फोक्सोमा रक्तस्राव हुने वा मेनिन्जाइटिस जस्ता गम्भीर लक्षणहरू देखा पर्ने गर्छन्।
रणक्षेत्रमा घाइते भएका व्यक्तिहरूलाई भेदभावविना सहयोग पुर्‍याउने उद्देश्य लिएर स्थापना गरिएको अन्तर्राष्ट्रिय रेडक्रस तथा रेडक्रिसेण्ट अभियान अन्तर्राष्ट्रिय र राष्ट्रिय दुवै हैसियतमा जहाँसुकै मानवीय विपत्तिलाई हटाउन वा कमगर्न प्रयत्नशील रहन्छ ।
राष्ट्रिय सोसाइटीहरूले सम्बन्धित सरकारको मानवीय सेवा कार्यमा सहयोग र सम्बन्धित राष्ट्रको ऐन (कानून पालना गर्दा आफ्नो स्वायत्तता सदा काम गर्नै पर्छ जसबाट रेडक्रस अभियानका आधारभूत सिद्धान्तअनुरुप काम गर्न ती निकायहरु सदैव सक्षम हुन सकुन् ।
यसले विपत्तिको अवस्थामा मानवलाई सहयोग पुर्‍याउँदा उनिहरूको आवश्यकतालाई मात्र ध्यानमा राख्दछ र सबभन्दा बढी विपत्तिमा परेकालाई प्राथमिकता दिन्छ ।
सबैको विश्वास प्राप्त गरिरहनका निम्ति शत्रुतापूर्ण व्यवहारमा र कुनै पनि क्षण राजनीतिक, जातिय, धार्मिक अथवा बैचारिक स्वभावका विवादहरूमा रेडक्रस अभियानले कसैको पक्ष लिँदैन ।
विश्व स्वास्थ्य सङ्गठनले सबै देशहरूलाई बालबालिका लक्षित खोप कार्यक्रमहरूमा हाँडेविरुद्धको खोपलाई पनि समावेस गर्न सिफारिस गरेको छ।
बेलायतमा नियमित रूपमा बच्चा १३ महिनाको भएपछि मम्प्स भ्याक्सिन लगाइन्छ र पुनर्ताजगीका लागि बच्चा ३-५ वर्षको भएपछि थप अर्को मात्रा दिइन्छ।
एक अमेरिकी बालरोग अध्ययन संस्था अमेरिकन एकेडेमी अफ पेडियाट्रिक्सले बच्चाहरूलाई एमएमआर भ्याक्सिन नियमित रूपमा १२-१५ महिना र ४-६ वर्ष र यदि पहिला दिइएको छैन भने ११-१२ वर्षको उमेरमा दिन सुझाव दिएको छ।
भूमध्य रेखाको आसपासमा हाँडे रोग वर्षै भरी देखापर्छ तर त्यसको उत्तर वा दक्षिणतिर भने साधारणतया हिउँद तथा बसन्त ऋतुको समयमा यो रोग देखापर्छ।
हाँडे रोग बढ्दै गएमा दिमागको बाहिरी खोलको संक्रमण , प्यान्क्रियाटाइटिस , बहिरोपना र अण्डकोष सुन्निने र दुख्ने हुन सक्छ जसले कहिलेकाहि बाँझोपनासमेत निम्ताउन सक्छ।
यो रोग लागेका मानिहरूले सास फेर्दा, खोक्दा वा हाच्छिउँ गर्दा हावाको माध्यमबाट वा बिरामीसँगको सम्पर्कबाट सिँधै मम्प्स भाइरस सर्ने गर्दछ।
बिरामीले सास फेर्दा, हाच्छिउँ गर्दा वा खोक्दा निस्किने मसिना छिटाहरू हावामा मिसिन्छन् र आँखा, नाक वा मुख हुँदै अर्को मानिसको शरीरमा प्रवेस गर्छन्।
हाँडे रोग लागेका मानिसहरू यसका लक्षणहरू देखिनुभन्दा ७ दिन पहिलादेखि, लक्षण सुरुभएको ८ दिनसम्म यो रोगका भाइरस सार्ने अवस्थामा हुन्छन्।
मम्प्स भाइरसले संक्रमित २०-४०% मानिसहरू लक्षण देखाउँदैनन् त्यसैले कुनै व्यक्ति थाहै नपाइ यो भाइरसबाट संक्रमित भएर रोग सारिरहेको पनि हुनसक्छ।
यो समस्यामा सामान्यतया एकातिरको मात्र अण्डकोष सुन्निने गर्छ र प्रायजसो पराटिड ग्रन्थी सुन्निएको १० दिनपछि मात्र अण्डकोष सुन्निने गर्छ।
प्रायजसो हाँडे रोग देखापर्नुभन्दा पहिला मन्द ज्वरो आउने, टाउको दुख्ने र अप्ठेरो महशुस हुने जस्ता प्रारम्भिक लक्षणहरू देखिन्छन्।
हाँडेका अन्य लक्षणहरू मुख सुक्खा हुने, अनुहारमा पीडा महशुस हुने र/वा कान दुख्ने आदि हुन् र केही बिरामीहरूले बोल्ने बेलामा अप्ठेरो महशुस गर्ने गर्दछन्।
स्यालिभरी ग्रन्थी सुन्निने अन्य अवस्थाहरूमा जस्तै हाँडे रोग लागेको बेलामा पनि एमाइलेज इन्जाइमको सेरम लेभल प्रायजसो बढेको हुन्छ।
यो भाइरस उत्पादनमा न्युक्लियोप्रोटिन, फस्फोप्रोटिन र पलिमराज प्रोटिन सहभागी हुन्छन् र जेनोमिक आरएनएले राइबोन्युक्लियोक्याप्सिड बनाउँछ।
इन्टेरोभाइरस जस्ता केही भाइरसहरूका कारणले हुने एसेप्टिक मेनिन्जाइटिसका लक्षणहरू पनि हाँडेका लक्षणहरूसँग मिल्दाजुल्दा हुन्छन्।
क्यानडामा प्रान्तीय सरकारहरू तथा पब्लिक हेल्थ एजेन्सी अफ क्यानडा सहभागी भएर कक्षा १ देखि कलेज तथा विश्वविद्यालयका विद्यार्थीहरूलाई खोप लगाउन उत्प्रेरित गर्ने खालका सचेतना अभियानहरू सञ्चालन गर्छन्।
प्रतिउत्तरमा, यौन अङ्गले विभिन्न किसिमको हार्मोन उत्पन्न गर्दछ जुन मस्तिष्क, हाडहरू, मांसपेशीहरू, छाला, स्तन तथा प्रजनन अङ्गहरूको विकासको गतिलाई बढाउने गर्दछ।
सामान्यतया १५ देखि १७ वर्षको उमेरसम्म केटीहरूको युवावस्था समाप्त हुने गर्दछ, भने केटाहरूको युवावस्था काल १६ देखि १८ वर्षको उमेरमा समाप्त हुने गर्दछ।
विशुद्ध अर्थमा, युवावस्था शब्द ) किशोरहरूको मनोसामाजिक र सांस्कृतिक रूपरेखाको विकास नभएर यौन परिपक्वताको शारीरिक परिवर्तनहरूसँग सम्बन्धित छ।
किशोरावस्था केही हदसम्म युवावस्थाको अवधिमा व्याप्त रहने गरेको छ, तर यसको सीमालाई ठीक तरिकाले परिभाषित गरिएको छैन र यो युवावस्थामा शारीरिक परिवर्तनहरू नभएर किशोरावस्थाको उमेरमा मनोसामाजिक तथा सांस्कृतिक विशेषताहरूको विकाससँग बढी सम्बन्धित छ।
उनले सन् २००५ को तेलुगु चलचित्र 'सुपर'बाट अभिनयको सुरुवात गरेकी थिइन्, जसले उनलाई फिल्मफेयर सर्वश्रेष्ठ सहायक अभिनेत्री – तेलुगु नामाङ्कन दिलाएको थियो।
सन् २००९ मा, शेट्टीले डार्क फ्यान्टसी 'अरुन्धती'मा दोहोरो भूमिका खेलेकी थिइन्, जसले उनलाई आलोचनात्मक प्रशंशा र धेरै पुरस्कारहरू दिलाएको थियो, जसमा उनको पहिलो सर्वश्रेष्ठ अभिनेत्रीको लागि फिल्मफेयर पुरस्कार - तेलुगु, सर्वश्रेष्ठ अभिनेत्रीको लागि नन्दी पुरस्कार र सर्वश्रेष्ठ अभिनेत्रीको लागि सिनेमा पुरस्कार समावेश छ।
अर्को वर्ष, प्रशंसित नाटक 'वेदम'मा एक वेश्याको चित्रणको लागि शेट्टीले सर्वश्रेष्ठ अभिनेत्रीको लागि लगातार दोस्रो फिल्मफेयर र सिनेमा पुरस्कार जितेकी थिइन्।
स्वीटी शेट्टी , उनको मञ्च नाम अनुष्का शेट्टीद्वारा परिचित, एक भारतीय चलचित्र अभिनेत्री र मोडल हुन् जो मुख्य रूपमा तेलुगु र तमिल चलचित्र उद्योगहरूमा काम गर्छिन्।
उनले धेरै पुरस्कार प्राप्त गरिसकेकी छिन्, जसमा तीन सिनेमा पुरस्कार, एक नन्दी पुरस्कार, तमिलनाडु राज्य चलचित्र पुरस्कार र आठ नामाङ्कनहरूबाट तीन फिल्मफेयर पुरस्कार समावेश छन्।
अनुष्का भारतमा सबैभन्दा धेरै कमाई गर्ने अभिनेत्री हुन् र उनलाई लोकप्रिय रूपमा "दक्षिण भारतीय सिनेमाको लेडी सुपरस्टार" भनेर चिनिन्छ।
अनुष्काले आफ्नो स्कूली शिक्षा बेङ्गलोरमा र उनको ब्याचलर अफ कम्प्युटर एप्लिकेसन माउन्ट कार्मेल कलेज, बेङ्गलोरमा गरेकी थिइन्।
२००२ फिफा विश्व कप फुटबलमा बालाकको जर्मनी दोस्रो स्थानमा चित्त बुझाउँदै घर फर्कियो भने डिफेन्डिङ् च्याम्पियनको रूपमा युरो २००० मा प्रवेश गरेको जर्मनी एकै खेल जित्न नसकेर लाचार भई घर फर्किएको थियो ।
चेल्सीमा रहँदा २०१० को एफए कप फाइनलमा केभिन प्रिन्स बोटेङको ट्याकलले गोलीगाँठोको लिगामेन्ट च्यातेसँगै उनको विश्वकप २०१० मा जर्मन टोलीको कप्तानी गरेर ट्रफी जिताउने आफ्नो सपना समेत तुहिएको थियो ।
जर्मनीको सो विश्वकपमा राम्रो प्रदर्शन र मेसुट ओजिल, थोमस मुलर, बास्टियन स्वाइन्स्टाइगर र सामी खेदिरा जस्ता खेलाडीहरूको उदयका कारण राष्ट्रिय टोलीमा फर्कन उनलाई कठिन भयो ।
उनी राष्ट्रिय टोलीमा फर्कन असम्भव भएपछी ड्युचल्याण्ड फुटबल बन्डले उनलाई दुई मैत्रीपुर्ण खेल खेल्दै आफ्नो अन्तर्राष्ट्रिय खेल संख्या १०० पुर्याउने प्रस्ताव राख्दा प्रशिक्षक योआखिम लोसँगको चिसो सम्बन्धका कारण उनले सो प्रस्तावलाई ठाडै अस्विकार गरेका थिए ।
महत्त्वपुर्ण समयमा गोल गर्न क्षमतावान्, प्रेरणादायी कप्तान र हठी मिडफिल्डरको रूपमा चिनिएका उनको क्लब खेल जीवन निकै सफल रहेको मानिन्छ ।
म्यानह्याटन, न्यु योर्क सहरमा जन्मेकी र हुर्केकी, जोहानसनले कलिलो उमेरदेखि नै अभिनेत्री बन्ने चाहना राखेकी थिइन् र बाल-कलाकारको रूपमा पहिलो पटक अफ-ब्रोडवे नाटकमा मञ्चमा देखा परेकी थिइन्।
उनले काल्पनिक हास्य 'नर्थ' बाट चलचित्रको सुरुवात गरेकी थिइन्, र 'म्यानी एन्ड लो' , 'द हर्स विस्परर' , र 'घोस्ट वर्ल्ड' मा उनको भूमिकाको लागि प्रारम्भिक मान्यता प्राप्त गरेकी थिइन्।
जोहान्सन सन् २००३ मा 'लस्ट इन ट्रान्सलेसन'मा उनको अभिनयका साथ वयस्क भूमिकामा सरेकी थिइन्, जसले उनलाई सर्वश्रेष्ठ अभिनेत्रीको लागि बाफ्टा पुरस्कार, र 'गर्ल विथ अ पर्ल इअररिङ' जिताएको थियो।
उनी यी चलचित्रहरू, र नाटक 'अ लभ सङ फर बबी लङ' मा एक बिरान किशोरी र मनोवैज्ञानिक थ्रिलर 'म्याच पोइन्ट' मा एक प्रलोभिका खेल्नको लागि गोल्डन ग्लोब पुरस्कारका लागि नामित भएकी थिइन्।
यस अवधिमा अन्य कार्यहरूमा 'द प्रेस्टिज' र 'विक्की क्रिस्टिना बार्सिलोना' समावेश छन्; र एल्बमहरू 'एनिवेयर आई ले माई हेड' र 'ब्रेक अप' , जुन दुबै 'बिलबोर्ड' २०० मा चार्ट भएको थियो।
उनी पोल्यान्ड र रुसका अश्केनाजी यहुदी परिवारबाट आएकी हुन् जसको उपनाम मौलिक रूपमा श्लेमबर्ग थियो, र स्कारलेटले आफूलाई यहुदी भनेर वर्णन गरेकी छिन्।
सन् २०१० मा, जोहानसनले ब्रोडवेमा 'अ भ्यु फ्रम द ब्रिज'को पुनरुद्धारमा अभिनय गरेकी थिइन्, जसले उनलाई सर्वश्रेष्ठ विशेष अभिनेत्रीको लागि टोनी पुरस्कार जिताएको थियो, र 'आयरन म्यान २'बाट मार्भल सिनेमेटिक युनिभर्समा ब्ल्याक विडोको भूमिका खेल्न सुरु गरेकी थिइन्।
उनले नाटक 'म्यारिज स्टोरी'मा सम्बन्धविच्छेदको माध्यमबाट गुज्रिरहेकी अभिनेत्री र उपसाह 'जोजो र्‍याबिट' मा नाजी जर्मनीमा एक्लो आमा खेल्नको लागि आलोचनात्मक प्रशंसा र दुई एकेडेमी पुरस्कार नामाङ्कनहरू प्राप्त गरेकी थिइन्।
उनले सन् २००६ को अन्त्य सम्म करिब दुई बर्षसम्म उनको 'ब्ल्याक डाहलिया' सह-कलाकार जोश हार्टनेटलाई डेट गरेकी थिइन्; हार्टनेटले उनीहरूको व्यस्त तालिकाका कारण तिनीहरू छुट्टिएको बताएका थिए।
उनी धेरै पुरस्कार प्राप्तकर्ता हुन्, जसमा टोनी पुरस्कार र बाफ्टा पुरस्कार, साथै दुई एकेडेमी पुरस्कार र पाँच गोल्डन ग्लोब पुरस्कारका लागि नामाङ्कन समावेश छ।
उपमन्यु आदि ऋषिले आत्मा र ब्रह्मको ज्ञान प्राप्त गर्न आरुणिले उनीहरुलाई लिएर केकयदेशका राजा अश्वपति कहाँ त्यो विद्या सिक्न लैजान्छन् ।
मेरो राज्यमा हत्या–हिंसा छैन, चोर डाकु कोही छैन, कृपण छैन, रक्सीबाज छैन, अग्निहोत्र नगर्ने छैन, अज्ञानी छैन, व्याभिचारी छैन, वेश्या नारी छैन ।
प्रस्तुत उपनिषदमा अनेक विद्या, ओंकार, ब्रह्मचर्य, गृहस्थ, वानप्रस्थ, आदिका साथै गायत्री उपासना, अध्यात्म शिक्षा, सृष्टि, ब्रह्मोपासना जस्ता विषयहरूको विषद वर्णन पाइन्छ ।
ॐ आप्यायन्तु ममांगानि वाक् प्राणुश्चक्षुः श्रोत्रमथो बलमिन्द्रियाणां च सर्वाणि सर्वं ब्रह्मौपनिषदं माहं ब्रहम निराकुर्यां मा मा ब्रह्म निराकारोदनिराकरणमस्त्वनिराकरणं मे अस्तु तदात्मनि निरते य उपनिषत्सु धर्मास्ते मयि सन्तु ते मयि सन्तु ।
सन् २००१ मा उनकी नृत्य गुरु द्वारा "ठुक्रान्ती क्युँ हे" नामक गीतको साङ्गितिक भिडियोमा अवसर प्राप्त भए पश्चात् सरन भारतिय चलचित्र निर्माताहरुको ध्यानमा परिन्।
श्रेया सरन भट्नाकरको जन्म ११ सेप्टेम्बर १९८२ मा हरिद्वारमा पुष्पेन्द्र सरन भट्नाकर र निराजा सरन भट्नाकरको छोरीका रुपमा भएको थियो।
ती अङ्ग्रेजी, नेपाली, उर्दू, फारसी तथा बङ्गाली भाषा र साहित्यदेखि पूरा परिचित तथा यी भाषाहरूमा ती सरलतादेखि प्रभावकारी व्याख्यान पनि दे सकन्थे।
१९२३ ई.मा जब सम्मेलनको अधिवेशन कोकोनाडामा हुने थियो तब ती त्यसको अध्यक्ष मनोनीत भएका थिएमा रुग्णताका कारण ती त्यसमा उपस्थित न होबाट।
राजेन्द्र बाबू महात्मा गाँधीको निष्ठा, समर्पण एवं साहससित धेरै प्रभावित भए र १९२१ मा उनले कोलकाता विश्वविद्यालयको सीनेटर पदबाट राजिनामा गरिदिए।
गाँधीजीले जब विदेशी संस्थाहरूका बहिष्कारको अपीलको थियो त उनले आफ्नो पुत्र मृत्युंजय प्रसाद, जो एक अत्यन्त मेधावी छात्र थिए, तिनलाई कोलकाता विश्वविद्यालयदेखि हटाएर बिहार विद्यापीठमा दाखिल गराए।
जेलदेखि दुइ वर्षमा छूटनेका पश्चात ती भूकंप पीडितहरूका लागि धन जुटाउनमा तन-मनदेखि जुट गये र उनले वायसरायका जुटाये धन-राशिदेखि कहीं अधिक आफ्नो व्यक्तिगत प्रयासहरूदेखि जमा गरे।
जस्तो इलाहाबाद विश्वविद्यालय द्वारा तिनलाई डाक्टर अव लाको सम्मानित उपाधि प्रदान गर्दै समय भनिएको था- 'बाबू राजहरूद्रप्रसादले आफ्नो जीवनमा सरल, नि:स्वार्थ र निस्व सेवाको ज्वलंत उदाहरण प्रस्तुत गरेकोछ।
जब वकीलका व्यवसायमा चरम उत्कर्षको उपलब्धि टाडा छैन बचेर रहेको थियो, यी राष्ट्रिय कार्यका लागि आह्वान मिल्यो र उनले व्यक्तिगत भावी उन्नतिको सबै सम्भावनाहरूलाई त्यागकर गाँवहरूमा गरीबहरू तथा दीन कृषकहरूका बीच काम गर्नु स्वीकार गरे'।
सरोजिनी नायडूले लिखा थियो, 'तिनको असाधारण प्रतिभा, तिनको स्वभावको अनौठो माधुर्य, तिनको चरित्रको विशालता र अति त्यागका गुणले शायद तिनलाई हाम्रो सबै नेताहरू भन्दा अधिक व्यापक र व्यक्तिगत रूपले प्रिय बनाएको दिएकोछ।
ती भारतीय स्वतन्त्रता सङ्ग्रामका प्रमुख नेताहरूमा एक थिए तथा भारतीय राष्ट्रिय काङ्ग्रेसका अध्यक्षका रूपमा प्रमुख भूमिका निर्वाह गरेका थिए ।
उनले भारतीय संविधानका निर्माणमा पनि आफ्नो प्रमुख योगदान दिएका थिए जसको परिणति सन् १९५० जनवरी २६ मा भारत एउटा गणतन्त्र राष्ट्रको रूपमा स्थापित भएको थियो ।
तर ती जल्द नैं जिल्ला स्कूल छपरा चले गये र त्यहींदेखि १८ वर्षको उम्रमा उनले कोलकाता विश्वविद्यालयको प्रवेश परीक्षा दिए त्यस प्रवेश परीक्षामा तिनलाई प्रथम स्थान प्राप्त भएको थियो।
१९०२ मा उनले कोलकाताका प्रसिद्ध प्रेसिडेन्सी कलेजमा दाखिला लिए तिनको प्रतिभाले गोपाल कृष्ण गोखले तथा बिहार-विभूति डॉक्टर अनुग्रह नारायण सिन्हा जस्तै विद्वानहरूको ध्यान आफ्नोतर्फ आकर्षित गरे।
१९१५ मा उनले स्वर्ण पदका साथ कानून मा स्नातकोतर को परीक्षा नजीकको र पछि लका क्षेत्रमा नैं उनले डॉक्टरेटको उपाधि पनि हासिल गरे राजेन्द्र बाबू कानुनको आफ्नो पढाईको अभ्यास भागलपुर, बिहारमा गरे गरिन्थ्यो।
राष्ट्रपतिका तौरमा उनले कहिले पनि आफ्नो संवैधानिक अधिकारहरूमा प्रधानमन्त्री वा कांग्रेसलाई दखलअंदाजीको मौका छैन दिए र सधैं स्वतन्त्र रूपले कार्य गर्दैरहे।
भारतीय संविधानका लागू हुनाले एक दिन पहिला २५ जनवरी १९५० मा तिनको बहन भगवती देवीको निधन भयो, तर ती भारतीय गणराज्यका स्थापनाको रस्मका पछि नैं दाह संस्कारमा भाग लिने गये।
१२ वर्षहरूसम्म राषट्रपतिका रूपमा कार्य गर्नका पश्चात उनले १९६२ मा आफ्नो अवकाशको घोषणा गरे पछिका दिनहरूमा तिनलाई भारत सरकार द्वारा दिए जाने सर्वोच्च नागरिक सम्मान भारत रत्नदेखि नवाजिएको छ।
ती पेशेदेखि एक अन्तर्राष्ट्रिय ख्याति-प्राप्त वैज्ञानिक एवं मनोचिकित्सक छन् र उनले बाई-पोलर डिसाअर्डरको चिकित्सामा लीथियमका सुरक्षित विकल्पका रूपमा सोडियम वैलप्रोरेटको खोजको थियो।
मृत्युका एक महिना पहिला आफ्नो पतिलाई सम्बोधित पत्रमा राजवंशी देवीले लिखा थियो, "मलाई लाग्दछ मेरो अन्त निकट छ, केही गर्ने शक्तिको अन्त, संपूर्ण अस्तित्वको अन्त"।
उनले आफ्नो आत्मकथा का अतिरिक्त धेरै पुस्तकहरू पनि लिखी जसमा बापूका कदमहरू मा , इन्डिया डिवाइडेड , सत्याग्रह ऐट चंपारण , गांधीजीको देन, भारतीय संस्कृति, मलीको अर्थशास्त्र इत्यादि उल्लेखनीय छन्।
केन्याले आफ्नो पहिलो म्याचमा नै ट्वान्टी ट्वान्टी अन्तर्राष्ट्रिय म्याचमा न्युजिल्याण्ड बिरुद्ध ७३ रनमै अल आउट हुन पुग्यो जुन ट्वान्टी ट्वान्टी इतिहासमा बनाएको सबैभन्दा थोरै रन रहेको थियो ।
उसले श्रीलङ्कालाई ट्वान्टी ट्वान्टी इतिहासको सबैभन्दा बढी रन दिन सफल रहयो,श्रीलङ्काले सो म्याचमा रेकर्ड २६० रन बनायो र केन्यालाई ८८ रनमै आउट गरेर म्याच १७२ रनले जित्न सफल रहयो ।
बाउल आउटद्वारा म्याचको निर्णय टुर्नामेन्टको एउटा म्याचमा मात्र प्रयोग भएको थियो - समुह डि अन्तर्गत भारत तथा पाकिस्तान बीच १४ सेप्टेम्बरमा यस नियमलाई प्रयोग गर्नुपरेको थियो ।
समुह को सुरुवात संगै विश्व च्याम्पियन अस्ट्रेलिया लाई जिम्बाबे,ले ब्रेन्डन टेलरको उत्कृष्ट ७४ रनको मद्दतले अफ्रिकन भूमिमा एक बल बाँकी छदै हराएको थियो ।
पुरीलाई विभिन्न प्रकारका फिल्म विधाहरूमा विभिन्न भूमिकाहरू, विशेष गरी हिन्दी सिनेमामा प्रतिष्ठित खलनायक भूमिकाहरू, साथै अन्तर्राष्ट्रिय सिनेमामा पनि याद गरिन्छ।
उनले 1980 र 1990 को दशकमा खलनायक भूमिकामा सर्वोच्च शासन गरे,पुरीले आठ नामांकनमा सर्वश्रेष्ठ सहायक अभिनेताका लागि तीनवटा फिल्मफेयर अवार्ड जितेका थिए।
पुरी माइलोडिस्प्लास्टिक सिन्ड्रोमबाट पीडित थिए, एक दुर्लभ प्रकारको रक्त क्यान्सर, र उनको अवस्थाको लागि 27 डिसेम्बर 2004 मा हिन्दुजा अस्पतालमा भर्ना भएपछि उनको मस्तिष्कको शल्यक्रिया गरिएको थियो।
उनको अन्तिम श्रद्धांजलि दिनको लागि उनको निवासमा उनको शरीर ल्याइयो, र उनको अन्तिम संस्कार 13 जनवरी 2005 को शिवाजी पार्क श्मशानमा भएको थियो।
लामो अवधिको खोकी, खकारमा रगत देखा पर्नु, साँझपख ज्वरो आउनु, राति सुतेको बेलामा पसिना आउनु र तौल घट्दै जानु आदि सकृय क्षयरोगका लक्षणहरू हुन्।
यो रोग लागेपछि मानिसको तौल घट्दै जाने हुनाले यसलाई पहिले अङ्ग्रेजीमा कन्जम्प्सन र त्यसकै समानार्थी शब्दको रूपमा नेपालीमा क्षयरोग राखिएको हो।
यस रोगको रोकथाम तथा बचाउ छिटो पहिचान तथा उपचार, संकास्पद स्थानमा परीक्षण कार्यक्रमको सञ्चालन र क्षयरोगको विरुद्धमा दिइने बिसीजी खोप लगाउने जस्ता कुरामा भर पर्दछ।
माइकोब्याक्टेरियाका विभिन्न स्ट्रेनका कारणले हुने भएपनि मुख्यतया माइकोब्याक्टेरियम ट्युबरक्युलोसिस नामको ब्याक्टेरियाको कारणले क्षयरोग लागेको पाइन्छ।
यो रोग लागेका मानिसहरूमा यदि सक्रिय किटाणुहरू छन् भने उसले सास फेर्दा, हाच्छिउँ गर्दा वा खोक्दा निस्किने मसिना छिटाहरूको माध्यमबाट हावा हुँदै अर्को व्यक्तिमा सर्ने गर्दछ।
विश्वको जनसङ्ख्याको एकतिहाइ मानिसहरू क्षयरोगबाट संक्रमित विस्वास गरिन्छ र प्रत्येक वर्ष यस जनसङ्ख्याको १ प्रतिशत मानिसहरूमा नयाँ संक्रमण देखिन्छ।
एसियाली तथा अफ्रिकी देशहरूका मानिसहरूमा ट्युबरकुलिन परीक्षण गर्दा ८०% मा रोग भएको पाइन्छ तर अमेरिकामा यो प्रतिशत ५-१० मात्रै छ।
एकल स्वभावकी डिकिन्सन असामान्य मानिन्थिन्; उनको सेतो लुगाको रोजाइ, पाहुनालाई सत्गार नगर्नु र पछि आफ्नै कोठाबाट बाहिर ननिस्किनु जस्ता व्यवहारबाट उनी परिचित थिइन् ।
१९ औँ शताब्दीको अन्त र बिसौँ शताब्दीको सुरुवात तिर उनको खण्डन गरिए पनि हाल उनलाई अमेरिकाको महत्त्वपूर्ण कविको रूपमा हेरिन्छ ।
थोमस् एच जोन्सनद्वारा सन् १९५५ मा डिकिन्सनको कम्पिलट पोइम्स प्रकाशित भएपछि अन्य सम्पादित भागहरू सँग सन् १८९० देखि डिकिन्सनको कविताहरू छापिदैँ आएका छन् ।
प्रेसिडेन्स गोल्डकप, एसिया च्याम्पियन क्लब प्रतियोगिता र एसियाली क्लब प्रतियोगिता को पूर्ववर्ती विभिन्न सङ्घहरू ले क्लबहरूको सट्टा राष्ट्रिय टोलीमा प्रवेश गर्न जोड दिएका थिए।
फुटबलको स्तर उकास्ने धेरै प्रयासहरू भएता पनि स्रोतसाधनको अभावले ग्रस्त राष्ट्रका खेलाडीले दक्षिण एसियाभन्दा बाहिर अन्तर्राष्ट्रिय फुटबलमा आफ्नो छाप छोड्न सकेका छैनन्।
सन् २००३ मा एएफसी एसियन कप छनोटका क्रममा नेपालको राष्ट्रिय टोलीले दक्षिण एसियाबाहिरका अन्तर्राष्ट्रिय खेलमा ठूलो हार बेहोरेको थियो।
यद्यपि, सन् २००२ फिफा विश्वकपको छनोट प्रतिस्पर्धामा नेपालले अन्तर्राष्ट्रिय फुटबलमा उत्कृष्ट प्रदर्शन गरेको थियो, जसमा टोलीले चार खेलमा दुई जित हासिल गरेका थिए भने मकाउ र इराकविरुद्ध दुई खेलमा १३ गोल गरेको थियो।
नेपाली राष्ट्रिय तथा युवा टोलीले अन्तर्राष्ट्रिय स्तरमा उल्लेखनीय सफलता हासिल गर्न नसकेको र फिफाले विभिन्न अन्तर्राष्ट्रिय प्रतियोगितामा नयाँ उमेर प्रतिबन्ध प्रणाली लागू गरेपछि नेपालले फिफा विश्वकप र एएफसी एसिया कप छनोटका साथै सन् २००६ सम्म साफ च्याम्पियनसिपमा मात्र प्रतिस्पर्धा गर्ने निर्णय गरेको थियो।
नेपालले प्रतिबन्धको सामना गर्नु परेको थियो र त्यसैले गर्दा नेपाली राष्ट्रिय टोली कुनै पनि खेलमा सहभागी हुन नपाएसँगै वरियतामा भारी गिरावट आएको थियो।
सन् २००३ को जनवरीमा दक्षिण एसियाली फुटबल सङ्घ च्याम्पियनसिपमा बङ्गलादेशसँग खेल्दै नेपालले आफ्नो १००औँ अन्तर्राष्ट्रिय फुटबल खेल मनाएको थियो।
२२ वर्षको अन्तरराष्ट्रिय सहभागितामा नेपाली टोलीले दक्षिण एसिया बाहिरका २६ राष्ट्रसँग मात्र खेलेको थियो तर विभिन्न क्षेत्रीय प्रतियोगितामा नेपालका सबै दक्षिण एसियाली छिमेकीलाई पराजित हुन पुगेको थियो।
खेलको लोकप्रियताको बावजुद, उपयुक्त फुटबल पूर्वाधारको अभाव र प्रशिक्षक, प्राविधिक र अन्य सुविधाहरूको अभावले फुटबलको स्तर उकास्ने प्रयासको मार्गमा सधैँ बाधक रहँदै आएको थियो।
सन् १९८० को दशकको मध्यतिर फिफाले आर्थिक सहयोग प्रदान गर्नुका साथै नेपालको फुटबल सङ्घलाई आफ्नो पहिलो युवा कार्यक्रम सुरु गर्न सहयोग गर्न धेरै प्रशिक्षकहरू पठाएको थियो, जुन तल्लो स्तरमा प्रतिभा पत्ता लगाउने र युवा खेलाडीहरूलाई मैदान भित्र र बाहिर आवश्यक ज्ञान प्रदान गर्ने दिशामा केन्द्रित थियो।
प्रारम्भिक पञ्चवर्षीय योजनाले पहिलो युवा कार्यक्रम अन्तर्गत तयार पारिएका आधा खेलाडीलाई राष्ट्रिय टोलीमा स्थान दिलाउन मद्दत गरेको थियो भने पहिलो र छैटौँ दक्षिण एसियाली महासङ्घ गेम्समा २ स्वर्ण पदक जित्ने टोलीमा अधिकांश युवा कार्यक्रमका खेलाडीहरू थिए।
सन् २०१९ को एएफसी एसिया कप छनोटमा नेपालले राम्रो प्रदर्शन गर्न सफल भएको थियो, यद्यपि ग्वामले भाग नलिने निर्णय गरेपछि ग्वामको विकल्पको रूपमा टोली चयन गरिएको थियो।